প্রধান গেইট দিয়ে ঢুকে কৃত্রিম লেকের ডানদিকে গেলেই আপনাকে কিছু লোক আটকাবেই। ওই দিকটাতে তুলনামূলকভাবে বৃক্ষ একটু বেশি হওয়ায় অনেকেই যেতে চায়। কিন্তু লোকগুলো সর্বদা চোখ রাখে কোন মানুষ যেন যেতে না পারে। আপনি যদি একা কিংবা সমলিঙ্গের বন্ধুদের নিয়ে যান তবে আপনাকে যেতে দিবে না। আপনি টিকেট কেটে ঢুকেছেন, যেকোন স্থানে যাওয়ার অধিকার আপনার আছে- এ ধরণের কথা বলেও কোন লাভ হবেনা। লোকগুলো দলে ভারি হওয়ায় আপনার উপর জোড় খাটাবে, যেভাবেই হোক আপনাকে ওই দিকটা এড়িয়ে যেতে বাধ্য করবে।